ประจำเดือนหมดวันที่8 มิ.ย ค่ะ แล้ววันที่11มีเพศสัมพันธ์แล้วกินยาคุมฉุกเฉินหลังมีเพศสัมพันธ์ไม่เกิน24ชม.ค่ะ แล้ววันที่15-16มิ.ย มีเลือดออกนิดหน่อยสาเหตุเกิดจากยาคุมหรือป่าวค่ะ
สวัสดีค่ะ หากประจำเดือนหมดวันที่ 8 มิ.ย. แล้วได้มีเพศสัมพันธ์วันที่ 11 มิ.ย. อาจไม่ใช่ระยะปลอดภัย และโอกาสที่จะตั้งครรภ์ก็จะมีได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะสำหรับเลือดที่ออกในวันที่ 15-16 มิ.ย. นั้น ก็น่าจะเป็นเลือดที่เกิดจากผลของยาคุมฉุกเฉินได้ค่ะ ไม่ใช่ประจำเดือน เพราะประจำเดือนเพิ่งมาไปไม่นาน และหากเลือดออกไม่นานเกิน 1 สัปดาห์ ก็ถือว่าไม่ได้อันตรายอะไรค่ะ สำหรับประจำเดือนในรอบต่อไปนั้น อาจมาช้ากว่ากำหนดได้ จากผลของยาเช่นกันค่ะ ทั้งนี้ หากจะทราบว่ามีการตั้งครรภ์หรือไม่ให้แน่นอน ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ